Diari Oficial de la Generalitat Valenciana


Sumari del DOGV 9835, del 24-04-2024 (2024/3093)

Anunci d'aprovació del Pla d'ordenació de recursos humans (PORH) de redistribució d'efectius. (Expedient 1787013N - referència interna 004-0080/2024).
------------------------------------------------------------------------------------------------------------------------------------------------------

### Dades del document

Número de DOGV
:   9835

Data del DOGV
:   24-04-2024

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2024/3093


Data del document
:   10-04-2024

Organisme emissor
:   Ajuntament de Tavernes de la Valldigna

Tipus de document
:   Anunci

Descriptors 

:   * administració local
    * pla d'urbanisme

Anunci d'aprovació del Pla d'ordenació de recursos humans (PORH) de redistribució d'efectius. (Expedient 1787013N - referència interna 004-0080/2024). [2024/3093]  
Mitjançant acord de la Junta de Govern Local de data 9 d'abril de 2024, òrgan competent per a l'aprovació d'este PORH per delegació del Ple de la corporació (acord del Ple de data 2 d'octubre de 2023, publicat en el BOP de data 20.10.2023), s'ha acordat el següent:  
  
  
«Primer. Aprovar el Pla d'ordenació d'RH de redistribució d'efectius d'este ajuntament tenint en consideració els termes dels antecedents i fonaments jurídics de l'acord d'aprovació adoptat pel Ple.  
  
  
Segon. Detallar les mesures que s'aproven i despleguen en este Pla d'ordenació d'RH, que són les següents:  
2.1) Regularització de comissions de servicis i redistribució d'efectius.  
S'acorda proveir definitivament mitjançant una redistribució d'efectius els llocs de treball següents amb les persones que s'indiquen:  
  
  
Codi   
lloc   
de treball Denominació del lloc de treball Empleat afectat  
L102 L102 d'auxiliar nivell 18/18 de Cadastre i Administració Agrària Grau Corts, Francisco  
G003 G003 d'auxiliar nivell 18/18 de Recaptació Bosch Clar, Enric  
  
  
Les redistribucions d'efectius assenyalades tindran efectivitat des del dia 12 d'abril de 2024, en finalitzar la comissió de servicis que fins ara tenia autoritzada el Sr. Grau Corts en el lloc L102 en data 11 d'abril de 2024 (exp. 4-0069/2022).  
Igualment, es requerix en este mateix acte al Sr. Grau Corts que formalitze en data 12 d'abril de 2024 la possessió del nou lloc de treball.  
  
D'altra banda, es determina demorar la possessió del seu nou lloc de treball al Sr. Bosch Clar, si és el cas, fins que finalitze la seua actual millora d'ocupació com a administratiu en el lloc E207.  
  
Tercer. Determinar que les mesures que es determinen en el PORH, així com l'adscripció i provisió del personal als llocs de treball i destins que s'efectua en este acte administratiu, produiran plens efectes jurídics a partir del dia 12 d'abril de 2024, tot això amb independència de la data de publicació de l'anunci d'aprovació del PORH en el DOGV i BOPV.  
  
  
Quart. Exposar un anunci indicatiu de l'aprovació d'este PORH en el tauler electrònic d'edictes municipals, així com en el Butlletí Oficial de la Província de València i Diari Oficial de la Generalitat Valenciana, a fi de complir el tràmit de notificació als possibles interessats, de conformitat amb la vigent Llei de procediment administratiu, i, al mateix temps, significar que l'expedient tramitat per a l'aprovació i execució d'este acte administratiu el podran examinar íntegrament els interessats en la secció de personal d'este ajuntament.  
  
  
Quint. Comunicar este acte administratiu als caps d'unitat, secció i activitat de l'Ajuntament.  
Igualment, comunicar este acte administratiu a la totalitat dels treballadors municipals mitjançant l'enviament d'un correu electrònic a la direcció que ha comunicat a la secció de personal per a la recepció del rebut electrònic de la nòmina mensual i altres comunicacions d'interés.  
  
Notificar este acord a Francisco Grau Corts i Enric Bosch Clar, a la Junta de Personal i Comité d'Empresa, així com als delegats de les seccions sindicals de CCOO, Intersindical Valenciana, CSIF i SPPLB de l'Ajuntament.  
  
Sext. Significar que este acte, de conformitat amb l'article 52.2 de la Llei 7/1985, de 2 d'abril, reguladora de les bases del règim local, posa fi a la via administrativa.  
Contra este acte es podran interposar els recursos següents:  
- Amb caràcter potestatiu, recurs de reposició o impugnar-lo directament davant la jurisdicció contenciosa administrativa.  
En el cas que s'interpose el recurs de reposició, es farà davant el Ple de l'Ajuntament, òrgan municipal que va dictar l'acte, en el termini d'un mes comptador des de l'endemà del dia que va tindre lloc la publicació de l'acte en el DOGV. La interposició impedirà, fins a la resolució expressa o presumpta, la utilització de la via contenciosa administrativa de conformitat amb la legislació de procediment administratiu. El recurs de reposició s'haurà de resoldre i notificar en el termini d'un mes; en cas contrari, s'entendrà desestimat i quedarà oberta la via contenciosa administrativa.  
- En el cas que es decidisca interposar el recurs contenciós administratiu directament, es farà davant el jutjat contenciós administratiu de València en el terminis següents:  
- Dos mesos comptats des de l'endemà de la publicació en el DOGV de l'acte administratiu que s'impugna.  
- Dos mesos des del dia que es notifique la resolució del recurs de reposició presentat.  
- Sis mesos des del transcurs d'un mes des de la interposició del recurs de reposició sense que es notifique la resolució.  
Tot això sense perjuí que es pot exercitar qualsevol altra acció o recurs que es considere convenient en defensa dels drets dels interessats.».  
  
La qual cosa es fa pública per a general coneixement.  
  
Tavernes de la Valldigna, 10 d'abril de 2024.- El cap de l'Activitat d'RH i Gestió de Personal: Valentín Vercher Manclús.